PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2003/ZK/1/1/013						Bratislava  27.01.2003

	Protimonopolný úrad Slovenskej republiky, odbor dohôd obmedzujúcich súťaž, v správnom konaní začatom podľa § 25 ods.1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov na návrh podnikateľa PhDr. Dušana Marca, so sídlom Smreková 12, 010 01 Žilina vo veci dohody obmedzujúcej súťaž podľa § 4 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov týkajúcej sa stanovovania výšky cien pohonných hmôt na čerpacích staniciach na území mesta Žiliny podnikateľov Carrefour Slovensko, a.s., so sídlom Panónska cesta, 851 04 Bratislava, ESSO Slovensko, spol. s r.o., so sídlom Drieňová 3, 821 01 Bratislava, ARAL SLOVAKIA, s.r.o., so sídlom Gagarinova 19, 821 03 Bratislava, OMV Slovensko, spol. s r.o., so sídlom Moskovská 13, 811 08 Bratislava a Slovnaft, a.s., so sídlom Vlčie hrdlo, 824 12 Bratislava takto

r o z h o d o l :

podľa § 32 ods.1 písm.b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov úrad konanie zastavuje, nakoľko účastník konania podnikateľ PhDr. Dušan Marec, so sídlom Smreková 12, 010 01 Žilina vzal svoj návrh na začatie konania späť.

O d ô v o d n e n i e

	Listom zo dňa 17.12.2002 bol Protimonopolnému úradu SR (ďalej len „úrad“) doručený podnet podnikateľa PhDr. Dušana Marca, so sídlom Smreková 12, 010 01 Žilina (ďalej len „PhDr. Marec“) na začatie konania vo veci dohody obmedzujúcej súťaž podľa § 4 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov (ďalej len „zákon“) týkajúcej sa stanovovania výšky cien pohonných hmôt na čerpacích staniciach na území mesta Žiliny uzatvorenej medzi prevádzkovateľmi čerpacích staníc podnikateľov Carrefour Slovensko, a.s., so sídlom Panónska cesta, 851 04 Bratislava (ďalej len „Carrefour“), ESSO Slovensko, spol. s r.o., so sídlom Drieňová 3, 821 01 Bratislava (ďalej len „ESSO“), ARAL SLOVAKIA, s.r.o., so sídlom Gagarinova 19, 821 03 Bratislava (ďalej len „ARAL“), OMV Slovensko, spol. s r.o., so sídlom Moskovská 13, 811 08 Bratislava (ďalej len „OMV“) a Slovnaft, a.s., so sídlom Vlčie hrdlo, 824 12 Bratislava (ďalej len „Slovnaft“). 

Ako účastníkov konania úrad predbežne označil podnikateľov PhDr. Marca a spoločnosť Carrefour, nakoľko z podnetu nevyplýva, či čerpacie stanice spoločností ESSO, ARAL, OMV a Slovnaft na území mesta Žiliny prevádzkujú priamo tieto spoločnosti, alebo či boli objekty týchto čerpacích staníc dané do nájmu tretím osobám. Za účelom získania týchto informácií sa úrad písomne obrátil na uvedené spoločnosti v rámci konania začatého dňa 13.12.2002 na návrh podnikateľa Ing. Antona Súkeníka, so sídlom 024 03 Radoľa 406 taktiež vo veci dohody obmedzujúcej súťaž podľa § 4 zákona týkajúcej sa stanovovania výšky cien pohonných hmôt na čerpacích staniciach na území mesta Žiliny. V čase vydania tohto rozhodnutia úradu ešte neboli známe všetky skutočnosti, na základe ktorých by do predmetného konania pribral ďalších účastníkov.

	Listom zo dňa 13.01.2003 zobral podnikateľ PhDr. Marec svoj návrh na začatie konania v predmetnej veci späť.

	Podľa § 30 zákona č. 71/1967 Zb. o správnom konaní v znení neskorších predpisov požiadal úrad listom zo dňa 15.01.2003 ďalšieho účastníka konania, spoločnosť Carrefour o vyjadrenie k späťvzatiu návrhu  Spoločnosť Carrefour sa v lehote stanovenej úradom k predmetnému späťvzatiu nevyjadrila.

	Podľa § 32 ods.1 písm.b) zákona môže úrad zastaviť konanie rozhodnutím, ak účastník konania vzal svoj návrh na začatie konania späť.

	Vychádzajúc z vyššie uvedeného a s prihliadnutím na skutočnosť, že úrad v predmetnej veci od 13.12.2002 už koná v konaní začatom na návrh podnikateľa Ing. Antona Súkeníka, so sídlom 024 03 Radoľa 406, rozhodol úrad tak, ako je to uvedené vo výrokovej časti tohto rozhodnutia.

P o u č e n i e  o  o d v o l a n í :

	Podľa § 34 ods. 1 v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom odboru dohôd obmedzujúcich súťaž, v lehote do 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní v znení neskorších predpisov včas podaný rozklad má odkladný účinok.

								Ing. Ján Šufliarsky
							       riaditeľ odboru dohôd
							       obmedzujúcich súťaž

Rozhodnutie dostane:

1. PhDr. Dušan Marec

    Smreková 12
    010 01 Žilina

2. Carrefour Slovakia, a.s.

    Panónska cesta
    851 04 Bratislava